Document ID: 31995D0323

Komisijas Lēmums
(1995. gada 25. jūlijs),
ar ko groza Padomes Lēmumu 79/542/EEK un Komisijas Lēmumus 92/260/EEK, 93/195/EEK un 93/197/EEK attiecībā uz dzīvnieku veselības nosacījumiem reģistrētu zirgu ievešanai uz laiku, atpakaļievešanai pēc tam, kad tie uz laiku izvesti, un ievedumiem Kopienā no Sīrijas
(Dokuments attiecas uz EEZ)
(95/323/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu pārvadāšanu un ievedumus no ārpuskopienas valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tā 12., 13., 15., 16. pantu un 19. panta ii) punktu,
tā kā ar Padomes Lēmumu 79/542/EEK [2], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, izveido to valstu sarakstu, no kurām dalībvalstis atļauj liellopu, cūku, zirgu dzimtas dzīvnieku, aitu un kazu, svaigas gaļas un gaļas produktu ievedumus;
tā kā veselības nosacījumi un veterinārā sertifikācija reģistrētu zirgu ievedumiem un ievedumiem uz laiku ir attiecīgi noteikta Komisijas Lēmumos 92/260/EEK [3] un 93/197/EEK [4], kuros jaunākie grozījumi izdarīti ar Austrijas, Somijas un Zviedrijas Pievienošanās aktu, un reģistrētu zirgu atpakaļievešanai pēc tam, kad tie uz laiku izvesti, Komisijas Lēmumā 93/195/EEK [5], kurā jaunākie grozījumi izdarīti ar Komisijas Lēmumu 95/99/EK [6];
tā kā pēc tam, kad tika veikti Komisijas veterinārās inspekcijas misija Sīrijā, tika konstatēts, ka dzīvnieku veselības stāvokļa kontroli uzrauga pietiekoši labi strukturēti un organizēti veterinārie dienesti;
tā kā Sīrija ir brīva no Āfrikas zirgu mēra vairāk kā divus gadus un sistemātiska vakcinācija pret šo slimību netiek veikta pēdējos divpadsmit mēnešus, no zirgu ļaunajiem ienāšiem un vaislas sērgas vismaz sešus mēnešus un Venecuēlas zirgu encefalomielīts un vezikulārais stomatīts nekad nav reģistrēts;
tā kā Sīrijas veterinārās iestādes garantē 24 stundu laikā ziņot Komisijai un dalībvalstīm ar telefaksu, telegrammu vai teleksu apstiprinājumu par jebkuru Padomes Direktīvas 90/426/EEK A pielikumā minēto zirgu infekcijas vai lipīgo slimību un jebkādām izmaiņām zirgu vakcinācijā vai ievešanas politikā;
tā kā dzīvnieku veselības nosacījumi un veterinārā sertifikācija jāpielāgo dzīvnieku veselības stāvoklim attiecīgajā ārpuskopienas valstī; tā kā tas attiecas tikai uz reģistrētiem zirgiem;
tā kā attiecīgi jāgroza Padomes Lēmums 79/542/EEK un Komisijas Lēmumi 92/260/EEK, 93/195/EEK un 93/197/EEK;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠĀDU LĒMUMU.
1. pants
Padomes Lēmuma 79/542/EEK pielikuma II daļā, īpašā slejā zirgu dzimtas dzīvniekiem, saskaņā ar ISO koda alfabētisko secību, ievieto sekojošu rindu:
"SY | Sīrija | x" | |
2. pants
Komisijas Lēmumu 92/260/EEK groza šādi:
1. Lēmuma I pielikuma E grupas ārpuskopienas valstu sarakstam alfabētiskā secībā pievieno "Sīrija".
2. Lēmuma II pielikuma veterinārā sertifikāta nosaukumā E grupas ārpuskopienas valstu sarakstam alfabētiskā secībā pievieno "Sīrija".
3. pants
Komisijas Lēmumu 93/195/EEK groza šādi:
1. Lēmuma I pielikuma E grupas ārpuskopienas valstu sarakstam alfabētiskā secībā pievieno "Sīrija" [7].
2. Lēmuma II pielikuma veterinārsanitārā sertifikāta nosaukumā E grupas ārpuskopienas valstu sarakstam alfabētiskā secībā pievieno "Sīrija".
4. pants
Komisijas Lēmumu 93/197/EEK groza šādi:
1. Lēmuma I pielikuma E grupas ārpuskopienas valstu sarakstam alfabētiskā secībā pievieno "Sīrija [8]".
2. Lēmuma II pielikuma veterinārā sertifikāta nosaukumā teikuma pirmajā daļā, kura attiecas uz reģistrētiem zirgiem, E grupas ārpuskopienas valstu sarakstam alfabētiskā secībā pievieno "Sīrija".
5. pants
Šis lēmums ir adresēts dalībvalstīm.
Briselē, 1995. gada 25. jūlijā

Labels: 3
18
6